Fernando Arcega Aperte (Zaragoza, 30 de setiembre de 1960) ye un chugador de baloncesto aragonés actualment retirato. Chugó en os equipos de baloncesto d'o CN Helios y o Club Basquet Zaragoza. Estió internacional con a selección espanyola de baloncesto partecipando en dos Chuegos Olimpicos aconsiguiendo una medalla d'archent en os Chuegos Olimpicos de Los Angeles 1984 y un diploma olimpico con o cuatreno puesto en Seúl 1988, a mas a mas de dos medallas en o Campionato d'Europa de Baloncesto, una d'archent en Francia 1983 y atra de bronce en Italia 1991.

En l'anyo 1999 estió esleyito concejal en Zaragoza por o PAR, dixando o cargo ta estar Director Cheneral d'Esportes d'a Deputación Cheneral d'Aragón dende 1999 dica 2003.

Antiparte, ye chermano d'os tamién chugadors de baloncesto José Ángel Arcega Aperte y Joaquín Arcega Aperte y tio de JJ Arcega-Whiteside chugador de fútbol americano en a NFL estausunidense.

Trachectoria esportiva
1976/79: C.N. Helios (categorías inferiors), Espanya.
1979/81: C.N. Helios, Espanya.
1981/95: CB Zaragoza, Espanya.

Palmarés

Clubes
1983: Copa d'o Rei (CAI Zaragoza).
1989: Copa d'o Rei (CAI Zaragoza).

Selección d'Espanya
1978: Medalla d'archent en o Europeo Junior.
1983: Medalla d'archent en o EuroBasket de Francia.
1984: Medalla d'archent en os Chuegos Olimpicos.
1991: Medalla de bronce en o EuroBasket d'Italia.
Fernando Arcega Aperte